	2 priedas

	TECHNINĖ UŽDUOTIS  

	Galimybių studija (per 6 mėn. nuo sutarties pasirašymo).
1.1. Atlikti galimybių studiją (reikalavimai 2 priedo 1 dalyje) ir ją pristatyti bendruomenei (tarybai, gyventojams, ūkininkams). Studijos apimtis (apimtis 30-60 psl.)
1.2. Remiantis atlikta studija parengti moksliniais tyrimais pagrįstą straipsnį/pranešimą apie NBS sprendimų bendrai ir konkrečiai sukonstruotų šlapžemių naudą ir panaudojimo galimybes Biržų rajone;

1.3. Parengti rekomenduojamus teisės aktų, trukdančių ir / ar ribojančių dirbtinių šlapžemių įrengimą Lietuvoje ir Biržų rajone (jeigu bus tokie nustatyti atlikus galimybių studiją), pakeitimų projektus bei pakeitimų sudaryti inicijavimo planą (į kokias institucijas kokia tvarka turi būti kreipiamasi).  

2 priedo 1 dalis 

	REIKALAVIMAI GALIMYBIŲ STUDIJAI  

	Tikslai ir uždaviniai

Pagrindinis galimybių studijos tikslas – ištirti tinkamas vietoves sukonstruotų pelkių įrengimui Biržų rajone.

Galimybių studijos uždaviniai:
· Ištirti, kuriose vietose tikslingiausia įrengti dirbtines šlapžemes (įskaitant ir LV naudojamas konstrukcijas gyvulininkystės ūkiuose ir mažuose kaimuose) Biržų rajone;
· Ištirti, kokios galimybės (techninės, finansinės, teisinės) įrengti dirbtines šlapžemes Biržų rajone;

· Ištirti, ar dirbtinių šlapžemių naudojimas gali prisidėti prie nuotėkų valymo sistemos Biržų rajone;

· Padidinti visų suinteresuotųjų šalių informuotumą ir iniciatyvumą apie dirbtinių šlapžemių naudojimą nuotėkų (įskaitant ir paviršinio vandens) valymui;
· Nustatyti, kokie teisės aktų pakeitimai reikalingi, kad būtų galima naudoti dirbtines šlapžemes nuotėkų (įskaitant ir paviršinio vandens) valymui.
Galimybių studijos uždaviniai / dalys

I. Situacijos apžvalga. 
1. Ištirti ir aprašyti esamus gamtiniai ir dirbtiniai vandens telkiniai Biržų rajone; 
2. Vietinių klimato pokyčių ir jų poveikio aplinkai įvertinimas;
3. Aplinkinių teritorijų dirvožemio ir žemės naudojimo ypatumų analizė; 
4. Regiono biologinės įvairovės ir jos ypatumų aprašymas;

5. Pateikti pasaulyje naudojamų, LT sąlygomis taikytinų ir mokslininkų tyrimais patvirtintų kaip efektyvių gamtiniais sprendimais paremtų, paviršinio vandens valymo būdų apžvalgą (įskaitant ir LV partnerio siūlomus sprendimus).

6. Aprašyti LV partnerio naudojamus (projekto apimtyje) paviršinio vandens valymo būdus naudojant dirbtines šlapžemes; 

7. Apžvelgti gamtiniais sprendimais paremt paviršinio vandens valymo būdų ūkinėje veikloje (įskaitant ir LV partnerio diegiamo sprendimo) naudojimo situaciją Lietuvoje ir Biržų rajone, kas iki šiol buvo atlikta diegiant gamtiniais sprendimais paremtų paviršinio vandens valymo būdų naudojimą Lietuvoje ir Biržų rajone (įskaitant ir LV partnerio siūlomą sprendimą);

8. Apžvelgti teisės aktus, reglamentuojančius dirbtinių šlapžemių įrengimą Lietuvoje ir Biržų rajone, aprašyti kuriuose minimi gamtiniai sprendimai apskritai, kuriuose – susiję su vandentvarka, identifikuoti trukdančius ir / ar ribojančius tokią veiklą teisės aktus ir punktus juose, siūlyti galimas korekcijas (kokie pakeitimai skatintų gamtinių sprendimų diegimą).   

II Galimybių studija

9. Įvertinti galimybes naudoti NBS paremtus nuotekų valymo būdus Biržų rajone (įskaitant ir paviršinio vandens valymo LV partnerio įdiegtus ir ištestuotus). 


Tuo tikslu atlikti:

9.1. Suinteresuotųjų šalių poreikių ir lūkesčių analizę.

9.2. Investicijų ir palaikymo išlaidų įvertinimą bei galimų finansavimo šaltinių (ES fondai, vietinės iniciatyvos) analizę.

9.3. Teisinio pagrįstumo vertinimą. Studijoje turi būti įvertinti visi galimi teisiniai aspektai ir reikalavimai, susiję su šlapžemių įrengimu ir naudojimu. Tai apima leidimus, licencijas, reglamentuojančius dokumentus ir kitus teisinius įsipareigojimus. Nustatytiems šlapžemių įrengimą ir naudojimą ribojantiems teisės aktams pateikiami pakeitimų siūlymai (formuluotės ir pan.).
9.4. Rizikų vertinimą. identifikuoti galimas rizikas dirbtinių šlapžemių diegimui ir pasiūlyti jų valdymo strategijas. Rizikos analizė turi būti išsami ir apimti įvairius rizikos veiksnius.
9.5. Pelkių integravimo į esamą vandens valdymo ir valymo infrastruktūrą galimybių vertinimą.
9.6. Pažangiausių technologinių ir inžinerinių sprendimų ir metodų, įskaitant gamtinius vandens valymo metodus, parinkimą. 
9.7. Vadovaujantis LV partnerio Žiemgalos planavimo regiono parengta metodika ir kriterijais (arba, jeigu pastarieji LT atveju netinkami – taikant pagrįstą savo metodiką) atrinkti ir pateikti vietoves Biržų rajone, kuriose būtų efektyviausia:
9.7.1. paviršinio vandens valymui naudoti LV partnerio būdą įrengiant dirbtines šlapžemes (pagal LV partnerio parengtus atrankos kriterijus atrenkami 2 gyvulininkystės ūkiai ir 2 maži kaimai);

9.7.2. paviršinio vandens valymui naudoti kitokius nei 4.5.1 p. nurodytas, alternatyvius NBS nuotekų valymo būdas (2 būdai, kiekvienam jų bent po vieną teritoriją).
         Atliekant atranką sprendimai pagrindžiami rodikliais, kokia tarša kaip sumažėtų, įvertinamas ekologinis, socialinis ir ekonominis poveikis (atsiperkamumas) tiekėjo atrinktoms teritorijoms Biržų rajone (galimų pelkių funkcijų analizė, pvz., anglies sekvestracija, vandens filtracija, buveinių kūrimas; vietos bendruomenės įtraukimas ir galimos naudos (ekoturizmas, švietimas) įvertinimas).
9.8. Visi duomenys, surinkti atliekant galimybių studiją, pateikiami atskirais duomenų paketais (pagal duomenų tipą, pobūdį ir pan.) nurodant šaltinius, bus kaupiami projekto NATALIE duomenų bazei. 
III Išvados ir rekomendacijos 

10. Pateikti išvadas ir rekomendacijas, pagrįstas atliktu tyrimu. 
11. Rekomendacijose pateikiami keistini teisės aktai ir siūlomos pakeitimų formuluotės.
Reikalavimai studijos rengimui:
1. Tyrimas turi būti išsamus. Reikalinga surinkti ir išanalizuoti visą svarbią informaciją apie rinką, technologijas, finansus, teisinius reikalavimus ir kitus veiksnius. Duomenys turi būti patikimi ir pagrįsti objektyviais šaltiniais.
2. Realistinis požiūris. Studija turi būti realistiška, atsižvelgiant į turimas galimybes, laiką, biudžetą ir kitus išteklius. Optimistiški ir pesimistiški scenarijai turi būti pagrįsti faktais.

3. Metodologinis nuoseklumas. Studija turi naudoti aiškiai apibrėžtus ir pripažintus metodus duomenų rinkimui ir analizei. Tai užtikrina, kad išvados bus pagrįstos ir patikimos.
4.  Analitinė struktūra. Studijoje turi būti aiški struktūra, leidžianti lengvai suprasti ir sekti argumentacijos eigą. Kiekviena dalis turi būti logiškai susieta su kitomis dalimis, kad būtų galima matyti bendrą vaizdą.
Periodinis informacijos teikimas

5. Per 2 sav. po sutarties pasirašymo atsakingam darbuotojui pateikiamas ir aptariamas galimybių studijos atlikimo darbų planas su nurodytais terminais, tikslais ir uždaviniais.
6. Paslaugos teikėjas kiekvieną mėnesį Perkančiosios organizacijos atsakingam darbuotojui e. paštu pateikia einamojo mėnesio darbo rezultatus bei aktualią glaustą informaciją apie darbų eigą. Užsakovui susipažinus su pateikta informacija – organizuojamas susitikimas (galimas ir nuotolinis) progreso aptarimui, pastaboms.
7. Parengtą studiją pateikti el. formatu (pdf ir WORD)

